text: نئی دلّی ، 11 فروری تجارت و صنعت کے وزیر مملکت جناب سی آر چودھری نے آج لوک سبھا میں ایک سوال کے تحریری جواب میں بتایا کہ ملک بھر میں 127 یونٹ موبائل ہینڈ سیٹوں کی تیاری کے کام میں مصروف عمل ہیں اور یہ تمام ڈومیسٹک ٹریفک ایریا ( ڈی ٹی اے ) سے کام کر رہے ہیں ۔ محکمہ تجارت سے موصولہ اطلاعات کے مطابق میسرز فلیکس ٹرونکس ٹیکنالوجیز ( آئی ) پرائیویٹ لمیٹیڈ اور میسرز پرٹیک ایکسپورٹرس پرائیویٹ لمیٹیڈ کو خصوصی اقتصادی خطہ یعنی ایس ای زیڈ میں موبائل ہینڈ سیٹ تیار کرنے کی منظوری دی گئی ہے ۔ الیکٹرانکس اور اطلاعاتی تکنالوجی کی وزارت سے موصولہ اطلاعات کے مطابق ڈی ٹی اے میں موبائل ہینڈ سیٹوں کی تیاری نافذ العمل ڈیوٹی ڈھانچے کے مطابق کی جاتی ہے ۔